8.8.2022.
HR
Službeni list Europske unije
L 206/43
— električna energija proizvedena vjetroturbinama spojenima na mrežu najkasnije 31. prosinca 2002., — električna energija proizvedena novom vjetroturbinom na koju se primjenjuju potvrde za uklanjanje izdane za rastavljanje vjetroturbina (dodatna doplata na cijenu), električna energija proizvedena bioenergijom (biomasa i bioplin), — električna energija proizvedena fotonaponskim pločama, valovima i hidroenergijom, — električna energija proizvedena drugim posebnim instalacijama za obnovljivu energiju (električna energija proizvedena iz izvora obnovljive energije ili tehnologijama koje su bitne za daljnji razvoj obnovljive električne energije ili električna energija proizvedena iz izvora obnovljive energije koji nisu navedeni), — električna energija proizvedena u decentraliziranim toplanama, elektranama i postrojenjima za spaljivanje, — električna energija proizvedena u drugim toplanama i elektranama namijenjena za osiguranje centraliziranog grijanja, — električna energija proizvedena u industrijskim elektranama spojenima na mrežu najkasnije 21. ožujka 2012., — prateće usluge.
(4)
Proizvodnja i veleprodaja električne energije iz konvencionalnih i obnovljivih izvora aktivnost je koja se odnosi na isporuku električne energije u skladu s člankom 9.
Direktive 2014/25/EU.
(5)
U skladu s točkom 1. podtočkom (a) Priloga IV.
Direktivi 2014/25/EU, s obzirom na to da se slobodan pristup tržištu može pretpostaviti na temelju članka 34. stavka 3. prvog podstavka te direktive, Komisija treba donijeti provedbenu odluku o zahtjevu u roku od 90 radnih dana.
(6)
U skladu sa stavkom 1. četvrtim podstavkom Priloga IV.
Direktivi 2014/25/EU Komisija može produljiti rok uz suglasnost onih koji su podnijeli zahtjev za izuzeće.
Budući da je DCCA 4. ožujka 2022.
dostavio dodatne informacije, Komisijin rok za donošenje odluke o tom zahtjevu je 31. srpnja 2022.
2.
PRAVNI OKVIR
(7)
Direktiva 2014/25/EU primjenjuje se na dodjelu ugovora za obavljanje djelatnosti povezanih s isporukom električne energije fiksnim mrežama s namjerom pružanja usluge javnosti u vezi s proizvodnjom, prijenosom ili distribucijom električne energije, osim ako je određena djelatnost izuzeta u skladu s člankom 34. te direktive.
(8)
U skladu s člankom 34.
Direktive 2014/25/EU ugovori kojima se nastoji omogućiti obavljanje djelatnosti na koju se ta direktiva primjenjuje nisu predmet te direktive ako je u državi članici u kojoj se ta djelatnost obavlja ona izravno izložena natjecanju na tržištima kojima pristup nije ograničen.
Izravna izloženost tržišnom natjecanju procjenjuje se na temelju objektivnih kriterija, uzimajući u obzir specifične značajke predmetnog sektora (3).
Međutim, ta je procjena ograničena kratkim rokovima koji se primjenjuju i potrebom da se oslanja na podatke dostupne Komisiji, što se ne može zamijeniti dugotrajnijim metodama, uključujući naročito javne analize namijenjene predmetnim gospodarskim subjektima (4).
U tom smislu, iako se izravna izloženost neke djelatnosti tržišnom natjecanju mora odrediti na temelju kriterija koji su usklađeni s odredbama UFEU-a o tržišnom natjecanju, ti kriteriji ne moraju biti potpuno isti kao oni iz odredaba prava EU-a o tržišnom natjecanju (5).
(3) Direktiva 2014/25/EU, uvodna izjava 44.
(4) Isto.
(5) Presuda od 27. travnja 2016.
u predmetu T-463/14, Österreichische Post AG protiv Komisije, EU:T:2016:243, točka 28. i uvodna izjava 44.
Direktive 2014/25/EU.